Here is a page extracted from Wikipedia that may contain CSS, HTML, and a lot of unformatted text.

Title: Crivillén
Content: Crivillén ye un municipio de la provincia de Teruel y de la comarca d'Andorra-Sierra d'Arcos. La población suya ye de 71 habitants (2017) en una superficie de 42,04 km² con una densidat de población de 1,69 hab/km².

Mugas

Toponimia 
Lo toponimo Crivillén presenta la terminación -én indicadora de propiedat y se remonta a CARVILIANUS propiedat de CARVILIUS, estando cognato de lo toponimo valenciano Crevillent. Manimenos, Agustín Ventura Conejero interpretó los dos toponimos de latifundio a partir d'un *CRIVILIANUS.

Ye un lugar con muitos microtoponimos en aragonés y con fonetica aragonesa: Balsa de Val de la Roya, Val de Lecina, Terreno Zampán, Montalbos, Capotín, La Muela, Penya el Regollo, Barranco la Frasinuela, Penya de las Moratiellas, Los Valellos, etc...

Ye interesant Los Valellos < VALLE + ICULU, con sufixo -ello. La variant ye diferent a como se documenta en atros lugars cercanos en la microtoponimia (Varello), como actualment en l'Alto Aragón la coexistencia de pelello y perello. La val dita La Frasinuela se relaciona con l'aragonés occidental Fraxín. La penya ditas de las Moratiellas, representa una disimilación de "Las Molatiellas", y ye a piet d'una muela mes gran.

Luengas y parlas 
La luenga tradicional de Crivillén y los lugars de la redolada ye lo castellano d'Aragón, con substrato aragonés por haber-se-ie charrau esta luenga en la baixa Edat Meya y bel sieglo dimpués. Los abundants restos d'aragonés en lo vocabulario y toponimia d'esta localidat fuoron replegaus por l'investigador Migalanchel Martín Pardos en 1987.

Demografía

Administración

Reparto de concellers

Alcaldes

Personalidaz naixidas de Crivillén 
Categoría principal: Naixius de Crivillén.
Lo escultor Pablo Serrano ye naixiu de Crivillén.

Fiestas 
30 d'agosto, Sant Chil.
11 de noviembre, Sant Martín.

Referencias

Bibliografía 
 Eduardo Viñuales Cobos (coordinador): Red natural de Aragón. nº 23, Andorra-Sierra de Arcos Prames, 2008.
 David Saz Alquézar, Fernando J. Galve Juan: Andorra-Sierra de Arcos. Colección RUTASCAI por Aragón. nº 32. CAI. 2005.

Referencias

Vinclos externos 
Diccionario de Crivillén.